Θεσσαλονίκη, 7 Φεβρουαρίου 2018

Αριθμ. πρωτ.: 23286

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΑΠΑΣΧΟΛΗΣΗ ΕΝΟΣ (1) ΕΡΕΥΝΗΤΗ**

**ΣΕ ΘΕΜΑΤΑ ΔΗΜΟΣΙΩΝ ΣΥΜΒΑΣΕΩΝ**

Το ΚΕΝΤΡΟ ΔΙΕΘΝΟΥΣ ΚΑΙ ΕΥΡΩΠΑΪΚΟΥ ΟΙΚΟΝΟΜΙΚΟΥ ΔΙΚΑΙΟΥ (ΚΔΕΟΔ), στο πλαίσιο εκτέλεσης του συγχρηματοδοτούμενου έργου με τίτλο «Μισθοδοσία της Μονάδας Παρακολούθησης Διαγωνισμών και Συμβάσεων και της Μονάδας Κρατικών Ενισχύσεων του ΚΔΕΟΔ» που χρηματοδοτείται από το ΕΠ Τεχνικής Βοήθειας, **προτίθεται να απασχολήσει για 20 ώρες την εβδομάδα στις εγκαταστάσεις του στη Θεσσαλονίκη (Ικάρων 1, 55102 Καλαμαριά), και συγκεκριμένα στη Μονάδα Παρακολούθησης Διαγωνισμών και Συμβάσεων, έναν (1) ερευνητή** με σύμβαση μίσθωσης έργου, αρχικής διάρκειας έξι (6) μηνών, έναντι συνολικής αμοιβής 3.600 ευρώ πλέον ΦΠΑ. Η σύμβαση μπορεί να παραταθεί μέχρι τη λήξη του έργου (31.12.2020) υπό την προϋπόθεση της θετικής αξιολόγησης του έργου του ερευνητή.

Ο ερευνητής θα έχει την υποχρέωση εκπλήρωσης των εξής **καθηκόντων**:

* Γνωμοδοτήσεις επί εγγράφων ερωτημάτων αναθετουσών αρχών
* Λειτουργία Help Desk επί προφορικών ερωτημάτων σε θέματα δημοσίων συμβάσεων
* Παρατηρήσεις σε υπό διαβούλευση νομοθετικά κείμενα
* Ηλεκτρονικό διμηνιαίο ενημερωτικό δελτίο με αποδελτίωση νομοθεσίας και νομολογίας
* Ενημέρωση ιστοσελίδας
* Συμμετοχή σε συσκέψεις / Τηλεδιασκέψεις

**Απαιτούμενα προσόντα:**

* Πτυχίο ΑΕΙ Τμήματος Νομικής
* Αποδεδειγμένη εμπειρία στο αντικείμενο των δημοσίων συμβάσεων και ιδίως στην εφαρμογή του νέου Ν. 4412/2016
* Άριστη γνώση μίας ξένης γλώσσας (αγγλικά ή γαλλικά ή γερμανικά)
* Καλή γνώση Η/Υ

**Προσόντα τα οποία θα συνεκτιμηθούν κατά την τελική αξιολόγηση:**

* Μεταπτυχιακό δίπλωμα
* Πολύ καλή γνώση μίας δεύτερης ή και τρίτης ξένης γλώσσας
* Ικανότητα εργασίας σε ομάδα όπως θα προκύψει από δομημένη συνέντευξη
* Επιστημονικές δημοσιεύσεις
* Ερευνητική εμπειρία

**Απαιτούμενα Δικαιολογητικά:**

* Αίτηση υποψηφιότητας
* Βιογραφικό σημείωμα,από το οποίο να προκύπτουν τα απαιτούμενα προσόντα με ειδική αναφορά / τμήμα στην εμπειρία σε θέματα δημοσίων συμβάσεων
* Υπεύθυνη δήλωση του Ν. 1599/1986, στην οποία ο υποψήφιος να δηλώνει ότι όλα τα αναφερόμενα στην αίτηση στοιχεία είναι αληθή και ότι, εφόσον επιλεγεί, θα προσκομίσει τα σχετικά αντίγραφα των τίτλων σπουδών και γλωσσομάθειας

Όσων υποψηφίων τα προσόντα κρίνονται περισσότερο συναφή με την προκηρυσσόμενη σύμβαση, θα κληθούν σε συνέντευξη.

Οι ενδιαφερόμενοι παρακαλούνται να καταθέσουν τα παραπάνω απαιτούμενα δικαιολογητικά **αποκλειστικά με ηλεκτρονικό ταχυδρομείο** στη διεύθυνση lida@cieel.gr μέχρι την **20ή Φεβρουαρίου 2018**, υπόψη κας Λήδας Γκουπιδένη (τηλ. 2310 486914, 2310 486916).